સુરત જિલ્લામાં ચોરી અને લૂંટની ઘટના યથાવત રહી છે. બારડોલી તાલુકાના સિંગોદ ગામે માહ્યાવંશી મોહલ્લામાં આવેલ દેના બેન્ક નિશાન પર આવી હતી. બે તસ્કરો બેન્કના મુખ્ય દરવાજાની શટરનું તાળું તોડી અંદર પ્રવેશ્યા હતા. કેશ રૂમમાં ઘૂસી ચોરીનો પ્રયાસ કર્યો હતો. જો કે કેશરૂમમાં સાઇરન વાગી જતા તસ્કરો ભાગી છૂટ્યા હતા. સમગ્ર મામલે બારડોલી પોલીસમાં ગુનો નોંધાયો છે. બેન્કના સીસીટીવીમાં બે તસ્કરો કેદ થયા હતા. પ્રથમ તેમણે બહારનું સીસીટીવી બંધ કરી દીધું હતું. બાદમાં અંદર પ્રવેશતા કેશરૂમના ફૂટેજમાં કેદ થયા હતા. જેમાં તેઓની કરતૂત દેખાય રહી છે. જે ફૂટેજ પણ પોલીસ એ કબ્જે કર્યા છે. સમગ્ર મામલે સીસીટીવી ફૂટેજને આધારે બારડોલી પોલીસે વધુ તપાસ શરૂ કરી છે .